Mamlakatda koronavirus aniqlangan ilk kunlardanoq maktablar va boshqa o‘quv muassasalari mahalliy miqyosda yopilgandi. Keyinroq kasallik tarqalishi avj olganidan so‘ng butun mamlakatdagi maktablar yopildi. Foto: Reuters Eron hukumati 16 maydan maktablarni ochishni rejalashtirmoqda. Bu haqda mamlakat hukumati vakili Ali Rabiy ma’lum qildi. "Biz 16 maydan tibbiy ko‘rsatmalarga rioya qilgan holda barcha maktablarni ochishga qaror qildik, ammo o‘quvchilarning maktabga kelishi majburiy bo‘lmaydi", - dedi u IRINN telekanali efirida. Mamlakatda koronavirus aniqlangan ilk kunlardanoq maktablar va boshqa o‘quv muassasalari mahalliy miqyosda yopilgandi. Keyinroq kasallik tarqalishi avj olganidan so‘ng butun mamlakatdagi maktablar yopildi. Darslar televideniye orqali o‘tildi. Eronda ayni paytda koronavirus yuqtirganlar soni 107 mingdan oshgan, 6,6 mingdan ortiq kishi vafot etgan.